《夜展张蠙集，误泼酒其上，戏作》
明代·袁宗道

一生惯落第，结愁深贯骨。化作怪哉虫，鬉鬉乱卷帙。

毒气著人胸，好怀变萧瑟。得酒应消糜，馀樽解吾戚。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。